**Hemmeligholdelsesaftale om studenterprojekt**

Mellem Navn

Fødselsdato

Adresse

Postnummer og by

og

Navn

Fødselsdato

Adresse

Postnummer og by

og

Navn

Fødselsdato

Adresse

Postnummer og by

(herefter benævnt ’de(n) Studerende’)

og Virksomhed A/S

Adresse

Postnummer og by

CVR. nummer XXXXXX

(herefter benævnt ’Virksomheden’)

# Baggrund og formål

* 1. Ved nærværende aftale bekræftes, at de(n) Studerende udfører et studenterprojekt med titel ”Titlen” (herefter Studenterprojektet) i samarbejde med Virksomheden.
  2. Virksomheden er opmærksom på at de(n) Studerende skal aflevere en skriftlig rapport samt til eksamen vedrørende Studenterprojektet, hvilket indebærer at de studerende skal indfri en række læringsmål som kan have indvirkning på Studenterprojektet.

## Faciliteter

* 1. I fornødent omfang og hvis relevant stiller Virksomheden vederlagsfrit laboratorier og/eller kontorfaciliteter til rådig­hed for de(n) Studerende til brug for arbejde i forbindelse med Studenterprojektet.

## Virksomhedens instruktioner

## Under arbejde hos Virksomheden skal de(n) Studerende efterkomme instruktioner fra Virksomheden med hensyn til arbejds­metoder, procedurer og arbejdstidspunkter og i øvrigt følge de af Virksomheden angivne forskrifter for op­hold hos Virksomheden samt for brug af elektronisk kommunikation/IT.

## Forsikring

* 1. Såfremt de(n) Studerende i forbindelse med opholdet hos Virksomheden ikke er omfattet af Virksomhedens arbejdsskadeforsikring eller andre relevante forsikringer, har Virksomheden pligt til at orientere de(n) Studerende herom.

## Anvendelse af viden og fortrolighed

## Forretningshemmeligheder skal betyde information vedrørende Virksomhedens forretningsmæssige og økonomiske forhold, som nyder beskyttelse af Lov nr. 309 af 25/04/2018 om forretningshemmeligheder og som de(n) Studerende modtager fra Virksomheden i forbindelse med Studenterprojektet. Virksomheden skal i forbindelse med videregivelse af Forretningshemmeligheder til de(n) Studerende oplyse om informationernes fortrolige karakter.

## Forretningshemmeligheder må alene benyttes til gennemførelse af Studenterprojektet.

## Hemmeligholdelsesforpligtelsen omfatter ikke informationer som; (i) på tidspunktet for modtagelsen var offentliggjort eller på anden måde tilgængelige for offentligheden, (ii) efter modtagelsen er blevet offentliggjort eller blevet tilgængelige for offentligheden på anden måde, uden at dette skyldes modtagerens tilsidesættelse af hemmeligholdelsesforpligtelsen, (iii) allerede på modtagelsestidspunktet var retmæssigt i modtagerens besiddelse uden hemmeligholdelsesrestriktioner, eller (iv) er modtaget fra en tredjemand, som var berettiget til at videregive informationen.

## De(n) Studerende har ret til at videregive Forretningshemmeligheder til vejleder og censor­. Vejleder og censor er underlagt tavshedspligt i den offentlige forvaltning, jf. Forvaltningslovens § 27.

## Hemmeligholdelsesforpligtelsen ophører 3 år efter at Studenterprojektet er gennemført eller afbrudt. Hemmeligholdelsesforpligtelsen omfatter også personer, der måtte være udtrådt af Studenterprojektet uanset årsag.

## Personoplysninger skal i forbindelse med Studenterprojektet behandles i overensstemmelse med databeskyttelsesreglerne.

## Publicering

## Virksomheden anerkender, at resultatet af det arbejde, der udføres af de(n) Studerende under denne aftale, er til brug for Studenterprojektet og skal så vidt muligt kunne publiceres under hensyntagen til hemmeligholdelsesforpligtigelsen jf. punkt 5.

## Studenterprojektet afsluttes med at de(n) studerende udarbejder en projektrapport som skal forsvares ved en eksamination. I det omfang Virksomheden vurderer at projektrapporten indeholder Forretningshemmeligheder, som er modtaget fra Virksomheden, kan Parterne anmode universitet om at lukke eksamen for offentligheden.

## Ansvar

## Da der er tale om et studenterprojekt, påtager de(n) Studerende og Virksomheden sig intet ansvar over for hinanden for, at Studenterprojektet fører til det ønskede resultat.

## Der påhviler parterne almindeligt erstatningsansvar i henhold til dansk rets almindelige regler. Parterne skal dog ikke kunne holdes ansvarlige for indirekte tab, følgeskader, driftstab, tabt arbejdsfortjeneste eller andre økonomiske konsekvenstab, herunder erstatningskrav fra tredjemand.

## Varighed og opsigelse

## Denne aftale træder i kraft den XX. måned 201X, ved Parternes underskrift af aftalen og løber indtil den uden yderligere varsel ophører den XX. måned 201X.

## De(n) Studerende kan opsige med 14 dages varsel til udgangen af en måned.

## Såfremt en part misligholder denne aftale, er enhver anden part berettiget til at ophæve aftalen med umiddelbar virkning over for alle Parter.

## Aftalens ophør eller ophævelse medfører dog ikke ophør af parternes rettigheder og forpligtelser i henhold til aftalens pkt. 5 og 6.

## Ændringer af aftalen

## Ændring af denne aftale skal være skriftlig og underskrevet af parterne for at være gyldig og bindende for parterne.

## Tvister

## Tvister mellem parterne i forbindelse med Studenterprojektet skal søges løst i mindelighed. Lykkes det ikke at opnå en mindelig løsning mellem parterne, henvises sagen til behandling ved de almindelige domstole og afgøres efter dansk lovgivning.

## 

Dato: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dato: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**De(n) Studerende** **Virksomheden**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn: Navn:

Titel: Studerende Titel:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn: Navn:

Titel: Studerende Titel:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn: Navn:

Titel: Studerende Titel: